Om seks til ni måneder er de begge forhåbentlig tilbage i topform, men lige nu er der ingen mulighed for at se AaB-profilerne Jakob Ahlmann og Lukas Spalvis på en fodboldbane. De er nemlig begge lige blevet opereret for deres korsbåndsskader og Jakob Ahlmann melder på det sociale medie Twitter at det er gået godt. Kort efter begavede landsholdsspilleren sine følgere med et billede af litaueren med den store målnæse Lukas Spalvis og sig selv, der med hævede ben giver "thumbs up" og sender hashtagget #weareOK afsted. Artiklen fortsætter under billedet Ahlmann sender også en venlig hilsen videre til holdkammeraterne, der onsdag aften kæmper for at tage første stik i hjemmekampen mod Apoel FC fra Cypern hvor en samlet sejr betyder avancement til Champions Leagues gruppespil.

Opsummering:
De korsbåndsskadede AaB-spillere Jakob Ahlmann og Lukas Spalvis er tirsdag blevet opereret.